**บทที่ 4**

**การวิเคราะห์ข้อมูล**

 ในการดำเนินการวิจัยเรื่อง “การประยุกต์ใช้หลักปรัชญาเศรษฐกิจพอเพียงเพื่อการเรียนการสอนแบบบูรณาการของครูประจำการ โรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก”มีวัตถุประสงค์ของการวิจัยไว้ 3 ประการคือ

1.เพื่อฝึกอบรมครูประจำการ โรงเรียนในโครงการพระราชดำริ สมเด็จพระเทพ-

รัตนราชสุดาฯ เขตพื้นที่การศึกษานครนายก ให้มีความรู้และสามารถประยุกต์ใช้หลักปรัชญาเศรษฐกิจพอเพียงเพื่อการเรียนการสอน และการเขียนแผนการสอนแบบบูรณาการเชื่อมโยงกับหลักปรัชญาเศรษฐกิจพอเพียง

 2.เพื่อประเมินผลสัมฤทธิ์ความสามารถของครูประจำการ โรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก ในการประยุกต์ใช้หลักปรัชญาเศรษฐกิจพอเพียงเพื่อการเรียนการสอนและการเขียนแผนการสอนแบบบูรณาการเชื่อมโยงกับหลักปรัชญาเศรษฐกิจพอเพียง

3.เพื่อประเมินผลสัมฤทธิ์ทางการเรียนของนักเรียนโรงเรียนในโครงการพระราชดำริ

สมเด็จพระเทพรัตนราชสุดาฯ เขตพื้นที่การศึกษานครนายก ภายหลังปฏิบัติการสอนตามแผนการ

สอนของครูที่เข้าร่วมโครงการ ที่ได้ออกแบบไว้

**การฝึกอบรมครูประจำการ**

ในการฝึกอบรมครูประจำการ โรงเรียนในโครงการพระราชดำริ สมเด็จพระเทพ-

รัตนราชสุดาฯ เขตพื้นที่การศึกษานครนายก โดยมีวัตถุประสงค์ที่สำคัญคือ เพื่อให้คุณครูได้มีความรู้และสื่อความเข้าใจตรงกันเกี่ยวกับหลักปรัชญาเศรษฐกิจพอเพียงเป็นการเปิดโลกทัศน์ให้สามารถนำมาประยุกต์ใช้กับการเรียนการสอนของครูได้ และให้คุณครูได้มีความรู้และสื่อความหมายตรงกันเกี่ยวกับการเรียนการสอนแบบบูรณาการจนสามารถเขียนแผนการสอนของตนได้ตามข้อกำหนดมาตรฐานการเรียนการสอน และสุดท้ายคุณครูที่เข้ารับการอบรมสามารถเชื่อมโยงหลักปรัชญาเศรษฐกิจพอเพียงกับการเรียนการสอนแบบบูรณาการได้ตามสภาพจริง

 เพื่อให้เป็นไปตามวัตถุประสงค์ของการวิจัยดังกล่าว คณะผู้วิจัยจึงกำหนดตารางการฝึกอบรมครูประจำการไว้ ตามตาราง 1

ตาราง 1 ตารางการฝึกอบรมครูประจำการโรงเรียนในโครงการพระราชดำริ สมเด็จพระเทพรัตนราชสุดาฯ

 จำแนกตามชื่อเรื่อง และวิทยากรผู้ให้ความรู้

|  |  |  |
| --- | --- | --- |
| เวลาการฝีกอบรม | ชื่อเรื่อง | วิทยากรผู้ให้ความรู้ |
| 09.00-10.30 น. | การปฏิรูปการเรียนรู้ และการบูรณาการการเรียนรู้ | ผศ.ดร.กฤษดา กรุดทอง |
| 10.30-10.45 น. | อาหารว่าง | - |
| 10.45-12.00 น. | หลักปรัชญาเศรษฐกิจพอเพียง และการประยุกต์ใช้เพื่อการเรียนการสอน | ผศ.เฉลิมชัย สุวรรณรัตน์ |
| 12.00-13.00 น. | อาหารกลางวัน | - |
| 13.00-14.00 น. | วิธีการสอนแบบบูรณาการ | ผศ.กานน สมร่าง |
| 14.00-15.00 น. | การเขียนแผนการสอนแบบบูรณาการตามสภาพจริง | ผศ.ดร.วรรณพร ศิริพละ |
| 15.00-16.30 น. | ประชุมกลุ่ม และอาหารว่าง | วิทยากรทุกคนและนักวิจัย |
| 16.30-16.45 น. | ทดสอบความรู้ผู้เข้ารับการอบรม | แบบทดสอบ |

 จากตาราง 1 แสดงชื่อเรื่องการฝึกอบรม และวิทยากรที่ให้ความรู้แก่คณะผู้เข้ารับการฝึกอบรม โดยมีรายละเอียดคือ มีชื่อเรื่องของการฝึกอบรมจำนวน 4 เรื่อง การปฏิรูปการเรียนรู้และ

การบูรณาการการเรียนรู้ หลักปรัชญาเศรษฐกิจพอเพียง และการประยุกต์ใช้เพื่อการเรียนการสอน วิธีการสอนแบบบูรณาการ และการเขียนแผนการสอนแบบบูรณาการตามสภาพจริง รวมถึงยังมีการประชุมกลุ่มเพื่อแลกเปลี่ยนเรียนรู้ซึ่งกันและกัน ส่วนวิทยากรในการฝึกอบรมครั้งนี้มี 4 คนรับผิดชอบแต่ละเรื่องของการฝึกอบรมและร่วมกันแลกเปลี่ยนเรียนรู้ในการประชุกลุ่มย่อย

 ผลการประเมินผู้เข้ารับการฝึกอบรมจากการพูดคุยอย่างไม่เป็นทางการ ให้ผู้ช่วยนักวิจัยสัมภาษณ์ และการพูดคุยเสวนาในการประชุมกลุ่มย่อย พบว่า การกำหนดชื่อเรื่องของการฝึกอบรมทั้ง 4 เรื่องดีมาก ผู้เข้ารับการฝึกอบรมอยากเรียนรู้ อยากแลกเปลี่ยนเรียนรู้ อยากเพิ่มเติมความรู้ เปิดโอกาสให้ครูได้เปิดโลกทัศน์ เปิดโอกาสให้ครูได้พบกับผู้ทรงคุณวุฒิเพื่อการแลกเปลี่ยนเรียนรู้ เพราะเป็นสิ่งที่ครูทุกคนต้องรู้ และนำมาปฏิบัติให้ได้เพื่อการพัฒนาคุณภาพการศึกษาที่ตนเองรับผิดชอบ สำหรับวิทยากรที่ให้ความรู้ มีความรู้ดีมาก มีวิธีการถ่ายทอดความรู้ดีมากทุกคน ทำให้ครูได้เพิ่มมุมมองใหม่ ๆ แต่สิ่งที่ครูผู้เข้ารับการอบรมเรียกร้องคือเรื่องของเวลาของการฝึกอบรมน้อยไป ควรมีเวลาให้มากกว่านี้

 ส่วนจำนวนผู้เข้ารับการฝึกอบรมในครั้งนี้ มาจาก 22 โรงเรียน ใน 4 อำเภอของจังหวัดนครนายก จำนวน 154 คน ใช้วิธีการรับสมัคร ซึ่งคณะผู้วิจัยได้กำหนดเป้าหมายไว้ที่ 100 – 120 คน

การฝึกอบรมครั้งนี้จึงมีผู้สมัครเข้ารับการอบรมเกินกว่าเป้าหมายที่คณะนักวิจัยกำหนดไว้

**การประเมินผลสัมฤทธิ์ความสามารถของครูประจำการ**

 การประเมินผลสัมฤทธิ์ความสามารถของครูประจำการ โรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก ในการประยุกต์ใช้หลักปรัชญาเศรษฐกิจพอเพียงเพื่อการเรียนการสอนและการเขียนแผนการสอนแบบบูรณาการเชื่อมโยงกับหลักปรัชญาเศรษฐกิจพอเพียง เป็นวัตถุประสงค์การวิจัยข้อที่ 2 คณะผู้วิจัยได้ดำเนินการดังต่อไปนี้

 หลังการฝึกอบรม คณะผู้วิจัยได้ทดสอบความรู้ของผู้เข้ารับการอบรม การทดสอบครั้งนี้เพื่อทดสอบความรู้ในเนื้อหาที่วิทยากรให้การอบรมไว้ แยกเป็น 4 ประเด็นคือ การปฏิรูปการเรียนรู้ และการบูรณาการการเรียนรู้ หลักปรัชญาเศรษฐกิจพอเพียงและการประยุกต์ใช้เพื่อการเรียนการสอน วิธีการสอนแบบบูรณาการ และการเขียนแผนการสอนแบบบูรณาการตามสภาพจริง โดยมีรายละเอียดคือ

 1.ด้านการปฏิรูปการเรียนรู้ และการบูรณาการการเรียนรู้ ทดสอบความรู้เกี่ยวกับ

 1.1การปฏิรูปการเรียนรู้คืออะไร

 1.2ทำไมต้องปฏิรูปการเรียนรู้

 1.3การบูรณาการการเรียนรู้คืออะไร

 1.4ทำไมต้องบูรณาการการเรียนรู้

 2.ด้านหลักปรัชญาเศรษฐกิจพอเพียง และการประยุกต์ใช้เพื่อการเรียนการสอน ทดสอบความรู้เกี่ยวกับ 2.1หลักปรัชญาเศรษฐกิจพอเพียงคืออะไร

 2.2ทำไมต้องมีหลักปรัชญาเศรษฐกิจพอเพียง

 2.3จะประยุกต์ใช้หลักปรัชญาเศรษฐกิจพอเพียงกับการเรียนการสอนอย่างไร

 2.4ทำไมต้องประยุกต์ใช้หลักปรัชญาเศรษฐกิจพอเพียงกับการเรียนการสอน

 3.ด้านวิธีการเรียนการสอนแบบบูรณาการ ทดสอบความรู้เกี่ยวกับ

 3.1การเรียนการสอนแบบบูรณาการคืออะไร

 3.2การเรียนการสอนแบบบูรณาการมีกี่แบบ

 3.3ทำไมต้องจัดการเรียนการสอนแบบบูรณาการ

 3.4จัดการเรียนการสอนแบบบูรณาการแล้วเกิดผลดีกับการเรียนการสอนอย่างไร

 4.ด้านการเขียนแผนการสอนแบบบูรณาการตามสภาพจริง ทดสอบความรู้เกี่ยวกับ

 4.1รูปแบบการเขียนแผนการสอนแบบบูรณาการควรมีหัวข้อสำคัญอะไรบ้าง

 4.2ทำไมต้องเขียนแผนการสอนแบบบูรรณาการ

 4.3หลักปรัชญาเศรษฐกิจพอเพียงแทรกตรงใหนของแผนการสอน

 4.4แทรกปรัชญาเศรษฐกิจพอเพียงแล้วเกิดประโยชน์อย่างไร

 รายละเอียดของแบบทดสอบที่ใช้ในการประเมินความรู้ของครูผู้เข้ารับการฝึกอบรมในครั้งนี้มีรายละเอียดดังต่อไปนี้

**แบบทดสอบ**

เรื่อง “การประยุกต์ใช้หลักปรัชญาเศรษฐกิจพอเพียงเพื่อการเรียนการสอนแบบบูรณาการของครูประจำการ

โรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก”

ชื่อผู้เข้ารับการฝึกอบรม.............................................................................โรงเรียน......................................................................

สาระการเรียนรู้ที่รับผิดชอบในภาคการศึกษานี้......................................................................ระดับชั้นเรียน................................

-----------------------------------------

**ข้อคำถามมีทั้งหมด 4 ด้าน จำนวน 16 ข้อ**

**ด้านการปฏิรูปการเรียนรู้ และการบูรณาการการเรียนรู้**

 ข้อ 1 การปฏิรูปการเรียนรู้คืออะไร?

 Oก.ครูและนักเรียนได้เรียนรู้เพิ่มขึ้น

 Oข.ครูได้เรียนรู้เพิ่มขึ้น

Oค.นักเรียนได้เรียนรู้มากขึ้น

Oง.เป็นความก้าวหน้าทางการศึกษา

 ข้อ 2 ทำไมการศึกษาไทยต้องปฏิรูปการเรียนรู้?

 Oก.เพราะคุณภาพการศึกษาไทยต่ำ

 Oข.เพราะคุณภาพการศึกษา และพระราชบัญญัติการศึกษาแห่งชาติ พ.ศ. 2542

Oค.เพราะพระราชบัญญัติการศึกษาแห่งชาติ พ.ศ.2542 กำหนดให้ต้องทำ

Oง.เพราะประชาชนเรียกร้องให้ปฏิรูปการศึกษา

 ข้อ 3 การบูรณาการการเรียนรู้คืออะไร?

 Oก.การปฏิรูปการเรียนรู้ของนักเรียน

 Oข.การเชื่อมโยงสาระการเรียนรู้ต่าง ๆ เข้าด้วยกัน

Oค.การเชื่อมโยงสาระการเรียนรู้เข้าด้วยกัน และสอดคล้องกับธรรมชาติของผู้เรียน

Oง.การใช้ธรรมชาติผู้เรียนเป็นสำคัญ

 ข้อ 4 ทำไมการศึกษาไทยต้องบูรณาการการเรียนรู้?

 Oก.คุณภาพการศึกษาไทยต่ำ

 Oข.งบประมาณแผ่นดินมีน้อย

Oค.จำนวนครูมีไม่เพียงพอ

Oง.ข้อจำกัดด้านงบประมาณแผ่นดินและข้อจำกัดเรื่องครู

**ด้านหลักปรัชญาเศรษฐกิจพอเพียง และการประยุกต์ใช้เพื่อการเรียนการสอน**

 ข้อ 5 หลักปรัชญาเศรษฐกิจพอเพียงคืออะไร?

 Oก.หลักการ 3 ห่วง 2 เงื่อนไข

 Oข.หลักการพัฒนาที่ยั่งยืน

Oค.หลักสากลที่องค์การสหประชาชาติรับรอง

Oง.หลักการพี่งพาตนเอง

 ข้อ 6 ทำไมประเทศไทยต้องยึดหลักปรัชญาเศรษฐกิจพอเพียงในการบริหารประเทศ?

 Oก.เพื่อให้ประเทศไทยมีความเจริญรุ่งเรืองทัดเทียมประเทศอื่น

 Oข.เพื่อการพัฒนาคุณภาพชีวิตของคนไทยให้มีความมั่นคง

Oค.เพื่อให้ประเทศไทยก้าวเข้าสู่ประเทศที่พัฒนาแล้ว

Oง.เพื่อให้ประเทศไทยก้าวเข้าสู่ยุค 4.0

 ข้อ 7 การประยุกต์ใช้หลักปรัชญาเศรษฐกิจพอเพียงเพื่อการเรียนการสอนจะประยุกต์อย่างไร?

 Oก.เพื่อตอบสนองนโยบายรัฐบาล

 Oข.เพื่อใช้เป็นหลักสำคัญในการนำเข้าสู่บทเรียน

Oค.เพื่อกำหนดเป็นเป้าหมายสำคัญในการออกแบบการเรียนการสอน

Oง.เพื่อกำหนดเป็นกิจกรรมการเรียนการสอนของครู

 ข้อ 8 ทำไมต้องประยุกต์ใช้หลักปรัชญาเศรษฐกิจพอเพียงเข้ากับการเรียนการสอน?

 Oก.ทำให้ครูมีนวัตกรรมการเรียนการสอนเพิ่มขึ้น

 Oข.ทำให้ผู้เรียนสนุกและอยากเรียนรู้เพิ่มขึ้น

Oค.ทำให้ผู้เรียนเกิดการเรียนรู้ที่หลากหลาย

Oง.ทำให้ผู้เรียนเกิดการเรียนรู้เพิ่มขึ้นและสอดคล้องกับชีวิตจริง

**ด้านวิธีการเรียนการสอนแบบบูรณาการ**

 ข้อ 9 การเรียนการสอนแบบบูรณาการคืออะไร?

 Oก.การเรียนการสอนที่นำเนื้อหาและสาระการเรียนรู้มาเชื่อมโยงกัน

 Oข.การเรียนการสอนที่ยึดผู้เรียนเป็นสำคัญ

Oค.การเรียนการสอนที่มุ่งพัฒนาผู้เรียนไปสู่เป้าหมายสูงสุด

Oง.การเรียนการสอนที่ใช้กิจกรรมเชื่อมโยงสัมพันธ์กัน

 ข้อ 10 การเรียนการสอนแบบบูรณาการมีกี่รูปแบบ?

 Oก.มี 2 รูปแบบคือระหว่างชั้นปีและข้ามชั้นปี

 Oข.มี 2 รูปแบบคือ บูรณาการระหว่างวิชา และบูรณาการภายในวิชา

Oค.มี 3 รูปแบบคือ บูรณาการการนำเข้าสู่บทเรียน บูรณาการเนื้อหาสาระ และบูรณาการกิจกรรม

การเรียนการสอน

Oง.มี 3 รูปแบบคือ บูรณาการการนำเข้าสู่บทเรียน บูรณาการกิจกรรมการเรียนการสอน และบูรณาการ

การวัดและประเมินผล.

 ข้อ 11.ทำไมต้องบูรณาการการเรียนการสอน?

 Oก.การบูรณาการเป็นนโยบายแห่งรัฐ การจัดการศึกษาต้องสอดคล้องกับนโยบาย

 Oข.การบูรณาการเป็นเรื่องทันสมัยเพระสังคมเปลี่ยนแปลงอย่างรวดเร็ว

Oค.ข้อกำหนดตามพระราชบัญญัติการศึกษาแห่งชาติ และข้อจำกัดเรื่องครูผู้สอน

Oง.เพื่อยกมาตรฐานการศึกษาไทยให้สูงขึ้น

 ข้อ 12 การเรียนการสอนแบบบูรณาการก่อให้เกิดผลดีต่อการศึกษาอย่างไร?

 Oก.ช่วยให้นักเรียนได้เรียนรู้โดยปราศจากข้อจำกัด

 Oข.ช่วยแก้ปัญหาในข้อจำกัดเรื่องงบประมาณ

Oค.ช่วยแก้ปัญหาเรื่องการขาดแคลนอุปกรณ์การเรียนการสอน

Oง.**ช่วยแก้ปัญหาข้อจำกัดเรื่องครูผู้สอนและนักเรียนได้เรียนรู้ตามเป้าประสงค์**

**ด้านการเขียนแผนการสอนแบบบูรณาการตามสภาพจริง**

 ข้อ 13 รูปแบบการเขียนแผนการสอนที่เหมาะสมควรมีรูปแบบอย่างไร?

 Oก.ไม่ควรติดอยู่กับรูปแบบที่โรงเรียนกำหนด

 Oข.ควรเป็นรูปแบบที่แน่นอนไม่มีการเปลี่ยนแปลง เป็นมาตรฐานเดียวกัน

Oค.มีหัวข้อสำคัญครบถ้วนตามมาตรฐานการเรียนรู้ มีความสัมพันธ์กัน และสอดคล้องกับเป้าประสงค์ของครูในการพัฒนาผู้เรียน

Oง.ไม่ควรติดอยู่กับรูปแบบ ครูควรมีอิสระในการจัดการเรียนการสอน

 ข้อ 14 ทำไมต้องเขียนแผนการสอนแบบบูรณาการ?

 Oก.ทำให้ครูได้เตรียมตัวสอนล่วงหน้า

 Oข.เป็นข้อกำหนดตามมาตรฐานครู

Oค.ทำให้ครูมีผลงานรองรับการตรวจประเมิน

Oง.ทำให้ครูมีหลักฐานในการต่อใบประกอบวิชาชีพ

 ข้อ 15 หลักปรัชญาเศรษฐกิจพอเพียงสอดแทรกในส่วนใดของแผนการสอนแบบบูรณาการ?

 Oก.ครูสามารถสอดแทรกได้ทุกส่วนที่ครูประสงค์จะพัฒนาผู้เรียน

 Oข.สอดแทรกในส่วนที่เป็นเนื้อหา

Oค.สอดแทรกในส่วนของเป้าประสงค์

Oง.สอดแทรกในส่วนของกิจกรรมการเรียนรู้

 ข้อ 16 การสอดแทรกหลักปรัชญาเศรษฐกิจพอเพียงในการเขียนแผนการสอนแบบบูรณาการก่อให้เกิดประโยชน์ต่อการเรียนการสอนอย่างไร?

 Oก.ทำให้ครูรู้ว่าจะต้องเตรียมตัวเพื่อการสอนอย่างไร

 Oข.ทำให้ครูมีเป้าประสงค์ชัดเจนในการสอน และนักเรียนได้เรียนรู้ตามเป้าประสงค์นั้น

Oค.ทำให้ครูได้ทบทวนกิจกรรมการเรียนการสอนได้มากขึ้น

Oง.ทำให้นักเรียนได้เรียนรู้อย่างมีความสุข

จบแบบทดสอบ

ขอบคุณที่กรุณาตอบแบบทดสอบ

 ในการอบรมครั้งนี้ มีคณะครูที่สมัครเข้ารับการอบรมเรื่อง การประยุกต์ใช้หลักปรัชญาเศรษฐกิจพอเพียงเพื่อการเรียนการสอนแบบบูรณาการของครูประจำการ โรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก” จำนวน 22 โรงเรียน จาก 4 อำเภอ จำนวน 154 คน คณะครูทั้งหมดที่เข้ารับการอบรมรับผิดชอบสาระการเรียนรู้มากกว่า 1 สาระการเรียนรู้ และรับผิดชอบมากกว่า 1 ชั้นเรียน

 เมื่อพิจารณารายละเอียดจากแบบทดสอบ การสัมภาษณ์พูดคุย และการลงพื้นที่สังเกตการณ์จริง พบว่า โรงเรียนในโครงการพระราชดำริ สมเด็จพระเทพรัตนราชสุดาฯ เป็นโรงเรียนขนาดเล็ก คือมีจำนวนนักเรียนไม่มากนัก มีครูไม่เพียงพอทั้งจำนวนชั้นเรียน และตามสาระการเรียนรู้ ส่วนใหญ่กระจัดกระจายอยู่ในพื้นที่ทุรกันดาร สังคมมีพัฒนาด้านการพัฒนา ประชาชนและเยาวชนขาดโอกาสในการเรียนรู้ ส่งผลต่อการพัฒนาท้องถิ่นอย่างเป็นระบบ ประชาชนส่วนใหญ่มีอาชีพรับจ้าง และทำการเกษตรแปลงเล็ก นอกจากนี้ประชาชนวัยทำงานส่วนใหญ่ออกไปทำงานนอกพื้นที่ ทำให้เกิดปัญหาทางสังคมมากมาย ปัญหาเหล่านี้กระทบต่อคุณภาพชีวิตของเยาวชนในวัยเรียนและคุณภาพการศึกษาของเยาวชนในท้องถิ่นที่โรงเรียนตั้งอยู่

 หลังการฝึกอบรมตามตารางที่กำหนด คณะนักวิจัยได้ทำการทดสอบความรู้และความเข้าใจเชิงเนื้อหากับผู้เข้ารับการฝึกอบรมทุกคน ด้วยแบบทดสอบที่คณะนักวิจัยสร้างขึ้น โดยแบบทดสอบแบ่งเป็น 4 ด้านตามหัวข้อการฝึกอบรม ผลการทดสอบพบว่า ทุกด้านผู้เข้ารับการฝึกอบรมตอบถูกเฉลี่ยเกินกว่าร้อยละ 75 โดยเรียงตามลำดับเนื้อหาคือ การปฏิรูปการเรียนรู้ และการบูรณาการการเรียนรู้ ร้อยละ 75.16 หลักปรัชญาเศรษฐกิจพอเพียงและการประยุกต์ใช้เพื่อการเรียนการสอน ร้อยละ 81.10 วิธีการสอนแบบบูรณาการ ร้อยละ 80.23 และการเขียนแผนการสอนแบบบูรณาการตามสภาพจริง ร้อยละ 77.78 จึงสรุปได้ว่า ผู้เข้ารับการฝึกอบรมทุกท่านมีความรู้ในเนื้อหาเพียงพอในเน้อหาสาระของการฝึกอบรม เพื่อนำความรู้ไปเขียนแผนการสอนในบริบทจริงของตน รายละเอียดผลการทดสอบตามตาราง 2

ตาราง 2 ผลการทดสอบวัดความรู้ตามเนื้อหาหลังการฝึกอบรมของผู้เข้ารับการฝึกอบรม จำนวน 154 คน เฉลี่ยเป็นร้อยละ

|  |  |
| --- | --- |
| เนื้อหาสาระ | เฉลี่ยร้อยละ |
| ด้านการปฏิรูปการเรียนรู้ และการบูรณาการการเรียนรู้  | 75.16 |
| ด้านหลักปรัชญาเศรษฐกิจพอเพียงและการประยุกต์ใช้เพื่อการเรียนการสอน  | 81.10 |
| ด้านวิธีการสอนแบบบูรณาการ  | 80.23 |
| ด้านการเขียนแผนการสอนแบบบูรณาการตามสภาพจริง | 77.78 |

 จากตาราง 2 ผลการทดสอบวัดความรู้ตามเนื้อหาสาระหลังการฝึกอบรมของผู้เข้ารับการฝึกอบรม จำนวน 154 คน มีค่าคะแนนเฉลี่ยทุกด้านเกินกว่าร้อยละ 75 โดยเรียงลำดับรายด้านจากค่าคะแนนเฉลี่ยสูงสุดคือ ด้านหลักปรัชญาเศรษฐกิจพอเพียงและการประยุกต์ใช้เพื่อการเรียนการสอน ร้อยละ 81.10 ด้านวิธีการสอนแบบบูรณาการ ร้อยละ 80.23 ด้านการเขียนแผนการสอนแบบบูรณาการตามสภาพจริง ร้อยละ 77.78

และด้านการปฏิรูปการเรียนรู้ และการบูรณาการการเรียนรู้ ร้อยละ 75.16 ตามลำดับ

ดังนั้น จึงกล่าวได้ว่าในการฝึกอบรมครูประจำการ โรงเรียนในโครงการพระราชดำริ

สมเด็จพระเทพรัตนราชสุดาฯ เขตพื้นที่การศึกษานครนายก โดยมีวัตถุประสงค์ที่สำคัญคือ เพื่อให้คุณครูได้มีความรู้และสื่อความเข้าใจตรงกันเกี่ยวกับหลักปรัชญาเศรษฐกิจพอเพียงเป็นการเปิดโลกทัศน์ให้สามารถนำมาประยุกต์ใช้กับการเรียนการสอนของครูได้ และให้คุณครูได้มีความรู้และสื่อความหมายตรงกันเกี่ยวกับการเรียนการสอนแบบบูรณาการจนสามารถเขียนแผนการสอนของตนได้ตามข้อกำหนดมาตรฐานการเรียนการสอน และสุดท้ายคุณครูที่เข้ารับการอบรมสามารถเชื่อมโยงหลักปรัชญาเศรษฐกิจพอเพียงกับการเรียนการสอนแบบบูรณาการได้ตามสภาพจริง

จึงสรุปได้ว่า คณะนักวิจัยได้ดำเนินการฝึกอบรมครูประจำการโรงเรียนในโครงการ

พระราชดำริสมเด็จพระเทพรัตนราชสุดาฯ เขตพื้นที่การศึกษานครนายก ให้มีความรู้และมีความสามารถในการประยุกต์ใช้หลักปรัชญาเศรษฐกิจพอเพียงเพื่อการเรียนการสอน และการเขียนแผนการสอนแบบบูรณาการเชื่อมโยงกับหลักปรัชญาเศรษฐกิจพอเพียง เป็นไปตามวัตถุประสงค์ของการวิจัยตามที่คณะนักวิจัยได้กำหนดไว้

 ในการฝึกอบรมครูประจำการในครั้งนี้ ครูประจำการทุกคนที่เข้ารับการฝึกอบรมไม่เพียงมีความรู้ในภาคทฤษฎีอย่างเดียว ต้องมีภาคปฏิบัติด้วยการประยุกต์ใช้หลักปรัชญาเศรษฐกิจพอเพียงสอดแทรกการเรียนการสอนในการเขียนแผนการสอนแบบบูรณาการทั้ง 2 รูปแบบคือ การเขียนแผนการสอนแบบบูรณาการภายในวิชา และการเขียนแผนการสอนแบบบูรณาการระหว่างวิชา โดยผู้เข้ารับการฝึกอบรมจะเลือกรูปแบบการเขียนแผนการสอนรูปแบบใดขึ้นอยู่กับสภาพจริงที่ครูปฏิบัติหรือได้รับมอบหมายให้ปฏิบัติการสอนในโรงเรียน

การเรียนการสอนแบบบูรณาการมีความจำเป็นสำหรับโรงเรียนในโครงการพระราชดำริ สมเด็จพระเทพรัตนราชสุดาฯ เนื่องจากเป็นโรงเรียนขนาดเล็ก มีจำนวนนักเรียนส่วนใหญ่ไม่เต็มชั้นเรียน มีครูไม่ครบสาระการเรียนรู้ตามมาตรฐานการศึกษา มีงบประมาณน้อยเพราะรัฐบาลใช้นโยบายจัดสรรงบประมาณรายหัว แต่จะด้วยเหตุผลใดก็ตามโรงเรียนทุกโรงเรียนต้องถูกตรวจวัดคุณภาพการศึกษาทั้งหน่วยงานต้นสังกัด และสำนักงานรับรองมาตรฐานและประเมินคุณภาพการศึกษา (สมศ.) จึงเป็นภาระของโรงเรียนและครูที่ต้องจัดการศึกษาให้มีคุณภาพภายใต้ข้อจำกัดดังกล่าว วิธีการจัดการเรียนการสอนให้การศึกษาของนักเรียนมีคุณภาพเป็นเรื่องท้าทายและอยู่ในขีดความสามารถที่โรงเรียนและครูพึงทำได้ การจัดการเรียนการสอนแบบบูรณาการจึงเป็นช่องทางหนึ่งในการแก้ไขปัญหาดังกล่าว จึงเป็นนโยบายแห่งรัฐที่ปรากฏอยู่ในพระราชบัญญัติการศึกษาแห่งชาติ พ.ศ. 2542 ที่กำหนดให้การจัดการศึกษาต้องคำนึงถึง 2 เรื่องคือ เรื่องแรกต้องนำหลักปรัชญาเศรษฐกิจพอเพียงมาประยุกต์ใช้ในการจัดการศึกษาและการเรียนการสอน เรื่องที่สองคือต้องจัดการศึกษาและการเรียนการสอนแบบบูรณาการที่ใช้คนเป็นศูนย์กลาง แต่กระบวนการปฏิรูปการศึกษาที่ผ่านมารัฐบาลได้ดำเนินการปฏิรูปการศึกษาผ่านการแก้ไขกฎหมาย แต่กระบวนการขับเคลื่อนการศึกษาโดยมีครูเป็นศูนย์กลาง ไม่ได้รับการขับเคลื่อน เพราะครูยังสอนหนังสือด้วยวิธีการเดิม ๆ ขณะที่สังคมเปลี่ยนแปลงไปมากแล้ว ปัญหาที่ครูยังสอนหนังสือด้วยวิธีการเดิม ๆ ก็น่าเห็นใจเมื่อมองในรายละเอียด เพราะครูยังมีหน้าที่อีกมากมายนอกเหนือจากการสอนหนังสือ อีกทั้งคุณครูเหล่านี้ขาดโอกาสในการพัฒนาการเรียนรู้ในความรู้ใหม่ ๆ วิธีการถ่ายทอดความรู้ใหม่ ๆ แต่คุณครูเหล่านี้ไปทุ่มเทการพัฒนาตนในเรื่องวิทยฐานะเพื่อการมีตำแหน่งและเงินเดือนที่สูงขึ้น รวมถึงการละทิ้งชั้นเรียนส่งผลให้นักเรียนขาดโอกาสในการเรียนรู้ตามศักยภาพของตน นี่คือปัญหาการศึกษาไทยที่สะสมมานานส่งผลต่อคุณภาพการศึกษาโดยรวม

 การประยุกต์ใช้หลักปรัชญาเศรษฐกิจพอเพียงเพื่อการเรียนการสอนแบบบูรณาการ จึงเป็นงานวิจัยที่มุ่งพัฒนาครูให้มีความสามารถในการ การประยุกต์ใช้หลักปรัชญาเศรษฐกิจพอเพียงเพื่อการเรียนการสอนแบบบูรณาการ จึงเป็นงานวิจัยที่มุ่งพัฒนาครูให้มีความสามารถในการถ่ายทอดความรู้ให้กับนักเรียน และการสอนแบบบูรณาการก็เป็นวิธีการหนึ่งที่จะช่วยให้ครูจัดการเรียนการสอนได้ภายใต้ข้อจำกัดที่ครูไม่เพียงพอและมีครูไม่ครบตามสาระการเรียนรู้ ซึ่งเป็นไปตามเจตนารมณ์ของการปฏิรูปการศึกษาและเป็นไปตามพระราชบัญญัติการศึกษาแห่งชาติ พ.ศ. 2542 อีกทั้งสอดคล้องกับนโยบายรัฐบาลที่ประสงค์จะให้ใช้หลักปรัชญาเศรษฐกิจพอเพียงเพื่อการพัฒนาประเทศในทุกมิติ ซึ่งการศึกษาจะต้องเป็นผู้นำการเปลี่ยนแปลงนี้

 หลังการฝึกอบรมครูประจำการแล้ว ครูประจำการที่เข้ารับการฝึกอบรมจะต้องนำความรู้ที่ได้รับจากการฝึกอบรม ไม่ว่าจะเป็นความรู้ด้านหลักปรัชญาเศรษฐกิจพอเพียง และความรู้ด้านหลักการเขียนแผนการสอนแบบบูรณาการ ทั้งแผนการสอนแบบบูรณาการภายในวิชา และแผนการสอนแบบบูรณาการระหว่างวิชา ไปเขียนเป็นแผนการสอนแบบบูรณาการของตนเองในรูปแบบใดรูปแบบหนึ่งตามภารกิจที่ได้รับมอบหมายจากทางโรงเรียนในภารกิจด้านการสอนปัจจุบัน กระบวนการเขียนแผนการสอนของครูจะต้องกลับไปเขียนในโรงเรียนของตน โดยคณะนักวิจัยได้กำหนดไว้ 2 เดือน แต่ในช่วง 2 เดือนที่ครูกลับไปเขียนที่โรงเรียนนั้น ทีมนักวิจัยและผู้ช่วยนักวิจัยจะไปเยี่ยมและติดตามผลในโรงเรียนที่ครูสังกัด เพื่อให้คำแนะนำและให้การช่วยเหลือในกรณีที่ครูมีข้อสงสัยและมีปัญหาในการเขียนแผนการสอน

 ในการนิเทศและติดตามผลการเขียนแผนการสอนแบบบูรณาการของครูประจำการครั้งนี้ ทำให้คณะนักวิจ้ยได้ทราบปัญหาของครูในการเขียนแผนการสอนแบบบูรณาการ และช่วยแก้ไขปัญหาให้กับคณะครูได้จำนวนหนึ่ง ซึ่งทำให้คณะนักวิจัยได้ทราบความก้าวหน้าการเขียนแผนการสอนแบบบูรณาการของครูในโรงเรียนต่าง ๆ ในการนิเทศและติดตามผลการเขียนแผนการสอนแบบบูรณาการของครูนั้น คณะนักวิจัยและผู้ช่วยนักวิจัยพิจารณาใน 7 ประเด็นคือ

 1.ชื่อเรื่องและเวลาที่ใช้สอน

 2.จุดประสงค์การเรียนรู้

 3.สาระสำคัญ

 4.เนื้อหาสาระ

 5.กิจกรรมการเรียนการสอน

 6.สื่อการเรียนการสอน

 7.การวัดผลและประเมินผล

 การสอดแทรกหลักปรัชญาเศรษฐกิจพอเพียงในแผนการสอนแบบบูรณาการทั้ง 2 รูปแบบ พิจารณาในหลักปรัชญาเศรษฐกิจพอเพียง โดยคำนึงถึงหลักการ 3 ห่วง 2 เงื่อนไขคือ

 1.มีความพอประมาณ ได้แก่ การไม่เบียดเบียนตนเองและผู้อื่น เช่น การผลิตและการบริโภคอาหารในระดับพอประมาณ

 2.มีเหตุผล ได้แก่ ตัดสินใจในระดับความพอเพียงนั้น จะต้องเป็นไปอย่างมีเหตุผล โดยพิจารณาจากเหตุปัจจัยที่เกี่ยวข้อง ตลอดจนคำนึงถึงผลที่คาดว่าจะเกิดขึ้นจากการกระทำนั้น ๆ อย่างรอบคอบ

 3.มีภูมิคุ้มกัน ได้แก่ การเตรียมตัวให้พร้อมรับผลกระทบและการเปลี่ยนแปลงด้านต่าง ๆ ที่จะเกิดขึ้น โดยคำนึงถึงความเป็นไปได้ของสถานการณ์ต่าง ๆ ที่คาดว่าจะเกิดขึ้นในอนาคต โดยมีเงื่อนไขการตัดสินใจและดำเนินกิจกรรมต่าง ๆ ให้อยู่ในระดับพอเพียง ภายใต้ 2 เงื่อนไขคือ เงื่อนไขความรู้ ประกอบด้วยความรอบรู้เกี่ยวกับวิชาการต่าง ๆที่เกี่ยวข้อง และเงื่อนไขคุณธรรม ที่จะต้องเสริมสร้าง ประกอบด้วย มีความตระหนักในคุณธรรม มีความซื่อสัตย์สุจริต มีความอดทน และมีความเพียร ใช้สติปัญญาในการดำเนินชีวิต

 ผลการประเมินพบว่า ครูประจำการโรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก มีความสามารถในการประยุกต์ใช้หลักปรัชญาเศรษฐกิจพอเพียงเพื่อการเรียนการสอนและการเขียนแผนการสอนแบบบูรณาการเชื่อมโยงกับหลักปรัชญาเศรษฐกิจพอเพียงได้ดีในระดับหนึ่งคือ ในการลงพื้นที่คณะนักวิจัยเพื่อนิเทศติดตามผลการเขียนแผนการสอนแบบบูรณาการเชื่อมโยงกับหลักปรัชญาเศรษฐกิจพอเพียงของครูประจำการ โรงเรียนในโครงการพระราชดำริ สมเด็จพระเทพรัตนราชสุดาฯ พบว่า ผลงานการเขียนแผนการสอนของครูประจำการแบ่งเป็น 3 กลุ่มคือ กลุ่มที่หนึ่งเขียนแผนการสอนแบบบูรณาการเชื่อมโยงกับหลักปรัชญาเศรษฐกิจพอเพียงเสร็จสมบูรณ์ กลุ่มนี้มีความรู้ในหลักปรัชญาเศรษฐกิจพอเพียงและแผนการสอนแบบบูรณาการค่อนข้างดี แต่ยังมีความกังวลในเรื่องการเขียนว่าถูกต้องหรือไม่ ขั้นตอนการเขียนครบถ้วนสมบูรณ์ และมีความสอดคล้องกันในขั้นตอนต่าง ๆ หรือไม่ เมื่อคณะนักวิจัยลงพื้นที่เพื่อพูดคุยทำให้ครูประจำการมีความมั่นใจมากขึ้น

 กลุ่มที่สอง ครูประจำการมีผลงานการเขียนยังไม่เสร็จสมบูรณ์แต่มีความก้าวหน้าในผลงานการเขียนก้าวหน้าไปมากแล้ว ครูประจำการกลุ่มนี้มีความรู้ในหลักปรัชญาเศรษฐกิจพอเพียงและแผนการสอนแบบบูรณาการค่อนข้างดี แต่ยังมีความกังวลใน 2 เรื่องคือ การประยุกต์ใช้หลักปรัชญาเศรษฐกิจพอเพียงใส่ในการเขียนแผนการสอนแบบบูรณาการ และการเขียนความเชื่อมโยงของแผนการสอนแบบบูรณาการทั้งแผนการสอนแบบบูรณาการภายในวิชา และแผนการสอนแบบบูรณาการระหว่างวิชา ในการเชื่อมโยงหลักปรัชญาเศรษฐกิจพอเพียงครูประจำการมีข้อกังวลว่าจะเชื่อมโยงส่วนใดในแผนการสอนของตน เชื่อมโยงแล้วสอดคล้องกันหรือไม่ และถูกต้องตามหลักวิชาการหรือไม่ อีกส่วนหนึ่งครูประจำการมีข้อกังวลในการเขียนแผนการสอนแบบบูรณาการของตนเองว่า ถูกต้องตามหลักวิชาการหรือไม่ และมีความสอดคล้องเชื่อมโยงกันทุกขั้นตอนหรือไม่ ข้อกังวลต่าง ๆ เหล่านี้ครูประจำการโรงเรียนในโครงการพระราชดำริ สมเด็จพระเทพรัตนราชสุดาฯ มีความชัดเจนขึ้นสามารถเขียนแผนการสอนของตนเองต่อไปได้เมื่อคณะนักวิจัยได้ลงพื้นที่พูดคุยแลกเปลี่ยนเรียนรู้เพื่อการติดตามผล

 กลุ่มที่สาม ครูประจำการมีผลงานการเขียนยังไม่เสร็จสมบูรณ์ ผลงานมีความก้าวหน้าน้อย

เมื่อคณะนักวิจัยลงพื้นที่เพื่อการพูดคุยแลกเปลี่ยนเรียนรู้แล้ว พบว่าครูประจำการกลุ่มนี้ก็มีความรู้ในด้านหลักปรัชญาเศรษฐกิจพอเพียงและมีความรู้ด้านแผนการสอนแบบบูรณาการทั้ง 2 รูปแบบค่อนข้างดีเช่นกัน แต่ผลงานการเขียนแผนการสอนแบบบูรณาการมีความก้าวหน้าน้อย ได้รับคำอธิบายว่า เป็นช่วงของการเปิดภาคการศึกษาครูต้องปฏิบัติหน้าที่ด้านการสอนและภารกิจอื่น ๆ ที่ทางโรงเรียนมอบหมายมากมาย ทำให้ครูประจำการเหล่านี้มีเวลาในการเขียนแผนการสอนแบบบูรณาการน้อย ทำให้งานเขียนแผนการสอนแบบบูรณาการของตนเองล่าช้า การลงพื้นที่ของคณะนักวิจัยเพื่อการพูดคุยแลกเปลี่ยนเรียนรู้ทำให้ครูประจำการมีความสบายใจขึ้น มีความชัดเจนในประเด็นการเขียนมากขึ้น มีความมุ่งมั่นที่จะเขียนแผนการสอนแบบบูรณาการของตนเองให้เสร็จสมบูรณ์ต่อไป

 สรุปได้ว่า หลังการฝึกอบรมครูประจำการ โรงเรียนในโครงการพระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก ครูประจำการที่เข้ารับการฝึกอบรมมีความรู้ด้านหลักปรัชญาเศรษฐกิจพอเพียง และมีความรู้ด้านการเขียนแผนการสอนแบบบูรณาการทั้งแผนการสอนแบบบูรณาการภายในวิชาและแผนการสอนแบบบูรณาการระหว่างวิชาค่อนข้างดี พิจารณาจากผลการทดสอบความรู้หลังการฝึกอบรม หลังจากนั้นครูประจำการต้องกลับไปเขียนแผนการสอนแบบบูรณาการของตนในโรงเรียนที่ครูปฏิบัติหน้าที่ตามสภาพจริง เมื่อเวลาผ่านไป 2 สัปดาห์ คณะนักวิจัยได้เริ่มลงพื้นที่เพื่อการพูดคุยนิเทศติดตามผลความก้าวหน้าของผลงานการเขียนแผนการสอนแบบบูรณาการของครูประจำการในโรงเรียนที่ครูประจำการปฏิบัติหน้าที่อยู่ พบว่า ผลงานการเขียนแผนการสอนแบบบูรณาการของครูประจำการเชื่อมโยงกับหลักปรัชญาเศรษฐกิจพอเพียง แบ่งเป็น 3 กลุ่มคือ กลุ่มแรก เขียนแผนการสอนเสร็จสมบูรณ์ แต่มีความกังวลใน 2 เรื่องคือ เรื่องการประยุกต์ใช้หลักปรัชญาเศรษฐกิจพอเพียงใส่ไว้ในแผนการสอนแบบบูรณาการของตน และการเขียนแผนการสอนมีความเชื่อมโยงกันหรือสอดคล้องกันหรือไม่ ทั้งกลุ่มที่เขียนแผนการสอนแบบบูรณาการภายในวิชา และเขียนแผนการสอนแบบบูรณาการระหว่างวิชา กลุ่มที่สอง ผลงานการเขียนแผนการสอนแบบบูรณาการของตนยังไม่เสร็จสมบูรณ์ แต่มีผลงานการเขียนแผนการสอนแบบบูรณาการมีความก้าวหน้าไปมากแล้ว แต่ยังมีความกังวลว่าสิ่งที่ตนเองเขียนถูกต้องตามหลักวิชาการหรือไม่และมีความสอดคล้องเชื่อมโยงสัมพันธ์กันในขั้นตอนต่าง ๆ หรือไม่ กลุ่มที่สามผลงานการเขียนแผนการสอนแบบบูรณาการมีความก้าวหน้าน้อย ได้รับคำอธิบายว่า เป็นช่วงของการเปิดเทอมครูต้องปฏิบัติหน้าที่ด้านการสอนและภารกิจอื่น ๆ ที่ทางโรงเรียนมอบหมายจำนวนมาก ทำให้ครูประจำการเหล่านี้มีเวลาในการเขียนแผนการสอนแบบบูรณาการของตนได้ ผลงานเขียนแผนการสอนแบบบูรณาการของตนเองล่าช้า ดังนั้นในการลงพื้นที่ของคณะนักวิจัยเพื่อการพูดคุยนิเทศติดตามผลช่วยให้ครูประจำการโรงเรียนในโครงการพระราชดำริ สมเด็จพระเทพรัตนราชสุดาฯ มีความมั่นใจเพิ่มขึ้น คลายความกังวล คลายข้อสงสัย สามารถดำเนินการเขียนแผนการสอนให้มีความแล้วเสร็จสมบูรณ์ได้ การลงพื้นที่ของคณะนักวิจัยเพื่อการพูดคุยนิเทศติดตามผล รวมถึงการให้ความช่วยเหลือในเรื่องต่าง ๆ จึงมีความสำคัญยิ่งต่อผลสำเร็จของงานการเขียนแผนการสอนแบบบูรณาการของครูประจำการ โรงเรียนในโครงการพระราชดำริ สมเด็จพระเทพรัตนราชสุดาฯ

**การประเมินผลสัมฤทธิ์ทางการเรียนของนักเรียนโรงเรียนในโครงการพระราชดำริ**

ในการประเมินผลสัมฤทธิ์ทางการเรียนของนักเรียนโรงเรียนในโครงการพระราชดำริ สมเด็จ

พระเทพรัตนราชสุดาฯ เขตพื้นที่การศึกษานครนายก ภายหลังที่ครูประจำการที่เข้าร่วมโครงการฝึกอบรมการประยุกต์ใช้หลักปรัชญาเศรษฐกิจพอเพียงกับการเรียนการสอนแบบบูรณาการ และครูประจำการได้นำความรู้เหล่านั้นมาเขียนแผนการสอนแบบบูรณาการของตน เมื่อเขียนแผนการสอนแบบบูรณาการของตนเสร็จเรียบร้อยแล้ว ได้นำแผนการสอนแบบบูรณาการของตนไปปฏิบัติการสอนในชั้นเรียนที่ครูประจำการรับผิดชอบในโรงเรียนของตน ผลการประเมินผลสัมฤทธิ์ทางการเรียนของนักเรียนโรงเรียนในโครงการพระราชดำริ สมเด็จพระเทพรัตนราชสุดาฯ พบว่า กิจกรรมการเรียนการสอนที่ครูประจำการใช้ปฏิบัติการสอนที่คณะนักวิจัยสังเกตได้คือนักเรียนมีความสุข สนุกสนาน มีพฤติกรรมอยากเรียนรู้ อยากมีส่วนร่วม เมื่อสอบถามครูประจำการผู้ปฏิบัติการสอนก็ได้รับคำตอบเช่นเดียวกันว่า นักเรียนมีความสนใจดี อยากมีส่วนร่วม มีพฤติกรรมอยากเรียนรู้ สนุกสนาน มีความสุขในการเรียน มีน้ำใจในการช่วยเหลือครูและเพื่อนนักเรียน เมื่อพิจารณาถึงการวัดและประเมินผลสัมฤทธิ์ทางการเรียนจากคะแนนที่ครูประจำการทดสอบหลังปฏิบัติการสอนพบว่า คะแนนจากการทดสอบส่วนใหญ่ได้เกินกว่าร้อยละ 50 ถือว่าเป็นคะแนนที่สูงเมื่อเปรียบเทียบกับการสอนที่ครูประจำการเคยใช้สอนมาก่อนหน้านี้ เมื่อคณะนักวิจัยได้สอบถามนักเรียนถึงคะแนนที่นักเรียนได้จากการทดสอบของครูประจำการ นักเรียนส่วนใหญ่พอใจกับคะแนนที่ได้รับ มีความสุขกับการเรียน มีความรู้ และอยากเรียนรู้ รวมถึงสามารถนำไปใช้ในชีวิตประจำวันของตนเองได้

สรุปได้ว่าในการประเมินผลสัมฤทธิ์ทางการเรียนของนักเรียนโรงเรียนในโครงการ

พระราชดำริ สมเด็จพระเทพรัตนราชสุดาฯ เขตพื้นที่การศึกษานครนายก ภายหลังที่ครูประจำการที่เข้าร่วมโครงการฝึกอบรมการประยุกต์ใช้หลักปรัชญาเศรษฐกิจพอเพียงกับการเรียนการสอนแบบบูรณาการ ผลการประเมินผลสัมฤทธิ์ทางการเรียนของนักเรียนโรงเรียนในโครงการพระราชดำริ สมเด็จพระเทพรัตนราชสุดาฯ พบว่า กิจกรรมการเรียนการสอนที่ครูประจำการใช้ปฏิบัติการสอนทำให้นักเรียนมีความสุข สนุกสนาน มีพฤติกรรมอยากเรียนรู้ อยากมีส่วนร่วม เมื่อสอบถามครูประจำการผู้ปฏิบัติการสอนก็ได้รับคำตอบเช่นเดียวกันว่า นักเรียนมีความสนใจดี อยากมีส่วนร่วม มีพฤติกรรมอยากเรียนรู้ สนุกสนาน มีความสุขในการเรียน มีน้ำใจในการช่วยเหลือครูและเพื่อนนักเรียน เมื่อพิจารณาถึงการวัดและประเมินผลสัมฤทธิ์ทางการเรียนจากคะแนนที่ครูประจำการทดสอบหลังปฏิบัติการสอนพบว่า คะแนนจากการทดสอบส่วนใหญ่ได้เกินกว่าร้อยละ 50 ถือว่าเป็นคะแนนที่สูงเมื่อเปรียบเทียบกับการสอนที่ครูประจำการเคยใช้สอนมาก่อนหน้านี้ เมื่อคณะนักวิจัยได้สอบถามนักเรียนถึงความพึงพอใจกับคะแนนที่นักเรียนได้จากการทดสอบของครูประจำการ นักเรียนส่วนใหญ่พอใจกับคะแนนที่ได้รับ มีความสุขกับการเรียน มีความรู้ และอยากเรียนรู้ รวมถึงสามารถนำไปใช้ในชีวิตประจำวันของตนเองได้ ทำให้เกิดแรงจูงใจในการเรียนรู้